b'\n_START_ARTICLE_\nAtlas (anatomi)\n_START_PARAGRAPH_\nAtlas-virvelen er den \xc3\xb8verste av virvlene i ryggs\xc3\xb8ylen. En slik virvel finnes hos alle virveldyr, men det er bare hos de firbeinte virveldyrene at denne skiller seg fra de \xc3\xb8vrige ryggvirvlene og kalles for \xc2\xabatlas\xc2\xbb. Navnet kommer av at virvelen b\xc3\xa6rer hodeskallen, p\xc3\xa5 samme m\xc3\xa5te som kjempen Atlas bar himmelhvelvingen p\xc3\xa5 sine skuldre i gresk mytologi._NEWLINE_Atlas-virvelen skiller seg fra de andre ryggvirvlene ved ikke \xc3\xa5 ha en kropp med en neuralbue over. Hele knokkelen er ringformet, og hjernestammen stigger ned gjennom den. I den det samme hulrommet stikker det \xc3\xb8vre framspringet fra aksis-virvelen opp, slik at de to har en leddflate omtrent som en mutter og en skrue. Sammen utgj\xc3\xb8r disse to atlas-aksiskomplekset, som tillater pattedyr vri p\xc3\xa5 hodet fra side til side. Leddflaten mot hodeskallen er to sm\xc3\xa5 flater p\xc3\xa5 hver side av foramen magnum som tillater hodet \xc3\xa5 vippe opp og ned i forhold til ryggs\xc3\xb8ylen hos pattedyr. Hos andre firbeinte virveldyr har hodeskallen en enkelt leddflate p\xc3\xa5 undersiden av foramen mangum med en tilsvarende forsenkning i atlas-virvelen, slik at hele leddet er et kuleledd som tillater b\xc3\xa5de vridning og vipping opp og ned.'